1 - Symonot filz Martin de Chainians demorant en Talant, vend perpetuelment a Monot Velainchet, de Talent, dix sextieres de vin bon pur monstaul Vermoul leaul et merchant de annuel et perpetuel cense ou rente pour le Prix de cinq frans d’our a li paiés etc. a paier chescun an perpetuelment En temps de venage a Talent, et les assigne en especiaul sur une sienne Maison essise en Talent en la rue commençant de costé Guiot Baracait d’une part, Et Thevenin de Coulon d’autre. Item sur un quartier de vigne en finaige De Talent en lieu dit ès Cras dessoubz le semetiere, de costé Jehan Sauvaigeot d’une part et d’autre, et generalement sur tous ces biens pour Recouvrer etc. Tesmoins Guillaume le Bircaidet et Jehan de Griselles pelecier Demorant a Dijon, dominica ante Martinum yemale . Li dis achetours vende et ouctroie de grace especial que au cas que li dis Vendours li bailleray ledit prix deans le quatre ans prouchais Venant et contre ? seuguant, qu’il soit quitté dudit cense etc. eadem die. 2 – Vienoz Nuez de Clenay, doit a Estevenin Gaiceaul de Dijon quatre Frans d’our p… de dacoit fait p… cahcaul et destiaux de bestes qu’il tenoit de ly qu’il .. ; se tient p.. cont a paier au m… Pasches prouchain venant ung franc et la Notre Dame seuguant I franc A la Nativité Nostre Seigneur seuguant I franc, et a l’Asumption Notre Dame contr.. ; seuguant I Frans. Obligeans etc. Monsieur Jehan Capelat tesmoin et Guillaume Laugeolet die predicta. 3 – Bircaic Denisot, de Talent, vend perpetuelment a Ginot le Concoillet De Talent, I piesce de vigne contenant environ I quartier de roie ? a aut.. Essis ou finaige de Talent en lue dit en … de costé Robert Gaiteaul d’une part, et Marguerite feme Regnaud Pavey d’autre, Pour le prix de X frans daut… a li paiez devent premier ….. Tesmoins Hugue de la Borde et Guillaume Lemiondet ? Dudit leu. Die predicta 4 - Juenote fille fuit Humbert de Gemelz faict ses procureurs Nycholas Tarcquenay D’Antenelle Demengeac marchant de Gemeaulx chequn pour le tout En toutes cez causes etc. et par especial en requerant la succession que li puit Compecter de Ysabelet Pernelle de Gemeaulx, etc. Tesmoins Jehan Pechier de Dijon et Milot de Chaplite de Dijon. Lune in vigilia beati Martini Yemalis . A. de Sauxurette. Ita est. 5 – Guillemin le Gras varlet Monsieur Barcaul de Chaicies ay recehu, pour et en nom Dudit Monsieur Barcaul, de Jehan Sauvegnan escuier, etc. cent et sept frans D’our. Tesmoins Guiot Chauchart, Guiot Vautin et Jehan Piot. Die predicta. A. de Sauxurette. Ita est. 6 – Monsieur Henry de Villebacin, prestre et Nycholas le Garinet de Talent donnent Chescun pour le tout a Garin de Bese, bourgois de Dijon, vint et cinq Frans d’our, desquelx ils il sont entrés en la main dudit Garin pour Frere Guillaume Bavere, chabecier de Mesigny . En immm…ant le dit debt Et di quel ledit garin quitte ledit Chaberet etc. Promectant paier A l’apparicion Notre Seigneur prouchain venant, obligeant etc. Tesmoins Jehan de Beaulve Et Huguenot Baudot. Die predicta. A. de Sauxurette. Ita est. 7 – Frère Guillaume de la Bavere, chabecier de Messigney, quitte perpetuellement ledit Nycholas de toute chose en quoy il pehut auquels est tenus a la cause De la retenue des dismes de Talent de Vignes et de bles a li apartenant a cause de son office de la mediaté de l’an LXXIII, LXXIII, LXXV novellement passé. Die predicta. A. de Sauxurette. Ita est. 8 – Le dis frere Guillaume quitte perpetuellement le dit Monsieur Henry de Villebacin prestre De toutes choses en quoy il pehuet auquels est tenus a li tant en … Comme deffe… jusques au jour deu. Promectant etc. Tesmoins les dessus dis Die predicta. A. de Sauxurette. Ita est.